Diari Oficial de la Generalitat Valenciana


Sumari del DOGV 8373, del 31-08-2018 (2018/8109)

Informe ambiental i territorial estratègic de la modificació puntual ordenances Pla parcial sector B industrial de les normes subsidiàries de planejament.
----------------------------------------------------------------------------------------------------------------------------------------------------------

### Dades del document

Número de DOGV
:   8373

Data del DOGV
:   31-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8109


Data del document
:   24-08-2018

Organisme emissor
:   Ajuntament de Daimús

Tipus de document
:   Anunci

Descriptors 

:   * Daimús
    * pla d'urbanisme
    * administració local

Informe ambiental i territorial estratègic de la modificació puntual ordenances Pla parcial sector B industrial de les normes subsidiàries de planejament. [2018/8109]  
De conformitat amb l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual ordenances Pla parcial sector B industrial de les normes subsidiàries de planejament del municipi de Daimús, emés en sentit favorable per l'Ajuntament de Daimús mitjançant Decret de l'Alcaldia de data 25 d'agost de 2018, del tenor literal següent:  
  
Decret de l'Alcaldia núm. 168/2018  
Expedient: 146/2018  
Assumpte: informe ambiental i territorial estratègic de la modificació puntual ordenances Pla parcial sector B industrial de les normes subsidiàries de planejament del municipi. (Avaluació ambiental i estratègica per l'òrgan ambiental municipal.)  
Procediment: aprovació de modificació puntual ordenances Pla parcial sector B industrial.  
Francisco Javier Planes Planes, alcalde president de l'Ajuntament de Daimús (València)  
  
1. Antecedents  
L'Ajuntament de Daimús va dictar una resolució sobre la necessitat de sotmetre a avaluació ambiental i territorial estratègica l'informe ambiental i territorial estratègic de la modificació puntual ordenances Pla parcial sector B industrial de les normes subsidiàries de planejament del municipi de Daimús (d'ara en avant NNSS) de planejament de Daimús, per mitjà de sotmetiment al Ple de data 8 de març de 2018.  
  
En l'esmentat acord es va sol·licitar l'inici de l'avaluació ambiental i territorial estratègica (arts. 49, 50 i concordants de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, d'ara en avant LOTUP) modificada per Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat, i i es van designar els òrgans municipals competents per a la tramitació d'aquesta de conformitat amb l'article 48 de la LOTUP, resultant els següents:  
  
- Òrgan promotor: l'alcalde.  
- Òrgan substantiu: el Ple.  
- Òrgan ambiental i territorial municipal: l'alcalde.  
  
2. Documentació formulada  
Per a iniciar tramitar l'avaluació ambiental i territorial estratègica municipal, en data 25 de maig de 2018, s'ha expedit, únicament en format paper, el document inicial estratègic que a més inclou un esborrany de les modificacions puntuals informe ambiental i territorial estratègic de la modificació puntual ordenances Pla parcial sector B industrial de les normes subsidiàries de planejament del municipi de Daimús, i continua el procediment d'acord amb el que establixen els articles 46.3.a, 48.c.1, 49, 50 i 51.2.b de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
  
3. Planejament vigent  
El vigent instrument d'ordenació i planificació urbanística del municipi de Daimús és la revisió de normes subsidiàries de planejament, aprovada per la CTU en sessió de data 22 de desembre de 1993 (DOGV 10.02.1994, BOPV 96, 25.04.1994) i en l'àmbit de la modificació Pla parcial sector B industrial.  
Es redacta el present document seguint les directrius del següent marc legal d'aplicació:  
Llei 21/2013, de 9 de desembre, d'avaluació ambiental, que unifica en un únic text legal el règim jurídic de l'avaluació ambiental de plans i programes.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana (BOE 261, 31.10.2015), establix que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), que adapta els procediments normatius d'avaluació ambiental estratègica als preceptes legals de la Llei 21/2013.  
  
4. Objecte i justificació  
Objecte de la modificació  
Quant a l'objecte, en el propi document inicial estratègic s'arreplega:  
«[...]  
L'objecte de la modificació puntual ordenances del Pla parcial sector B industrial del municipi de Daimús, consistent en la nova redacció de la norma 3.3.2. Edificació industrial de les seues ordenances, pel que fa a la separació a límits i vials de les seues edificacions.  
En primer lloc, destacar tant la confusa redacció de les prescripcions per a la separació a límits i vials de les normes del pla, com l'excepcionalitat de la dita redacció tenint en compte el que s'estipula respecte d'això en la resta de normativa de les diferents zones industrials del municipi.  
Respecte al contingut de les ordenances, en relació amb els retirs a límits estipulats, ressenyar principalment el caràcter limitador i restrictiu que tenen sobre la tipologia edificatòria, així com sobre la capacitat de materialitzar l'aprofitament en determinades parcel·les que, per la seua geometria predominantment lineal o per la seua ubicació en l'illa, tindrien grans dificultats per a consumir, almenys de forma coherent, tot el seu aprofitament, per la qual cosa es proposa l'eliminació d'aquests.  
  
Pel que fa a la regulació dels retirs a vials es proposa, per a compensar l'augment d'ocupació de l'edificació a l'eliminar els retirs a límits per un costat i homogeneïtzar els diferents plans de fatxada de les edificacions per un altre, l'adopció d'un retir obligatori general de 5 metres a vials  
Aprofitant la present modificació es proposa també l'eliminació de l'excepcionalitat del còmput del volum consumit pels entresolats quan no existisquen buits a l'exterior indicat en l'apartat d de les ordenances, ja que el volum edificat resulta el mateix amb buits o sense ells i a més pot fomentar la picaresca. [?]»  
A continuació es detalla la modificació proposada respecte a les normes vigents tal com s'arreplega en el document inicial estratègic:  
«[...]  
6. Ordenances modificades.  
6.A. Normes vigents.  
«3.3.2 Edificació industrial.  
b) Tipologia  
La tipologia és la d'edificació industrial (IN), edificació baixa exempta, del tipus nau usual en les instal·lacions industrials, podent existir diverses plantes edificades tant per a emmagatzematge, activitat industrial, oficines i altres usos compatibles sense més limitacions que l'altura de cornisa indicada  
d) Edificabilitat neta.  
- 1,0748 m²/m² sobre la parcel·la neta. Als efectes de mesurar el volum compta tot metre quadrat construït, a excepció feta dels entresolats sense buits a l'exterior.  
e) Separació a límits.  
La separació entre el pla de fatxada considerat i el límit corresponent no podrà ser inferior a tres (3) metres.  
L'edificació podrà adossar-se als límits laterals, quan concórreguen les circumstàncies següents:  
a) Tractar-se d'edificacions adossades o apariades de projecte unitari.  
b) Quan l'edificació contigua siga ja mitgera.  
c) Quan hi haja acord entre els propietaris de les finques contigües per a construir adossant-se a la mitgera. En aquest cas l'acord haurà d'inscriure's en el Registre de la Propietat i serà preceptiva l'execució simultània, o la constitució formal de l'obligació de realitzar la construcció d'acord amb un projecte conjunt.  
d) Quan per les condicions de forma de la parcel·la aquesta resultara inedificable en qualsevol altre cas i no puga ser objecte de reparcel·lació.  
El que preveu el punt anterior sobre edificacions adossades, només serà possible en el cas que tant l'activitat a què es destine l'edifici, com la solució de disseny i construcció d'aquest no suposen increment de risc per a l'edifici a què s'adossa. Si la sol·licitud de llicència d'obra no especifica la destinació precisa de l'edifici, el risc evident de l'activitat, que en el seu moment es pretén implantar, podrà suposar la no-concessió de la llicència d'ocupació.  
4. Si una construcció es projecta adossada a una mitgera, i aïllada respecte a les restants llindes, haurà de complir respecte als últims, les condicions de separació de l'apartat 1.  
5. Les condicions de separació a llinda s'entenen complementàries de les normes de seguretat i relació de l'edifici amb el seu entorn, prevalent el major valor dels resultants.  
f) Separació a vials.  
1. La nova edificació haurà de separar-se un mínim de 3 m de l'alineació exterior, podent adossar-se al vial amb la justificació prèvia, a excepció feta de la reculada respecte de la via de servei de la CV-672 en què la reculada és de 4 m sense poder adossar-se al vial i la reculada del vial de 24 m l'eix de la qual coincidix amb la línia d'alta tensió en què seria 5 m sense poder adossar-se al vial.  
2. L'espai lliure resultant de la reculada podrà dedicar-se a excepció de l'obligat respecte al vial de 24 m, a aparcament en superfície, a jardí o molls de càrrega o descàrrega. No serà possible realitzar en el mateix emmagatzematge a l'aire lliure de productes, excepte depòsits de combustibles destinats a l'ús de la instal·lació quan així ho permeta la legislació sectorial i ocults a la vista per pantalles d'arbratge. Podrà construir-se en el mateix casetes de porteria o control d'accessos, amb superfície màxima en planta de dos-cents cinquanta (250) per dos-cents cinquanta (250) centímetres i una altura de coronació inferior a tres-cents cinquanta (350) centímetres. La utilització de la reculada per porteries, molls de càrrega o depòsits, haurà de fer-se en consonància amb el respecte al tractament d'espais lliures.  
El vial de 24 m haurà de deixar-se lliure d'elements, i no podran fer-se recreixements respecte de la rasant del vial, ni ocupar el terreny reculat amb casetes, depòsits, marquesines i altres.»  
6. B. Proposta de modificació.  
3.3.2 Edificació industrial.  
b) Tipologia  
El tipus d'edificació en aquest sòl serà el d'edificació industrial (IN), podent existir diverses plantes edificades tant per a emmagatzematge, activitat industrial, oficines i altres usos compatibles sense més limitacions que l'altura de cornisa indicada  
d) Edificabilitat neta.  
- 1,0748 m²/m² sobre la parcel·la neta. Als efectes de mesurar el volum compta tot metre quadrat construït  
e) Separació a límits.  
No obligatòria, u podrà recular-se, resultant el mínim de 3 m a límit en cas d'obertura de buits.  
f) Separació a vials.  
1. La nova edificació haurà de separar-se un mínim de 5 m de l'alineació exterior.  
2. L'espai lliure resultant de la reculada podrà dedicar-se a excepció de l'obligat respecte al vial de 24 m, a aparcament en superfície, a jardí o molls de càrrega o descàrrega. No es podrà realitzar en el mateix emmagatzematge a l'aire lliure de productes, excepte depòsits de combustibles destinats a l'ús de la instal·lació quan aixina ho permeta la legislació sectorial i ocults a la vista per pantalles d'arbratge. Podrà construir-se en el mateix casetes de porteria o control d'accessos, amb superfície màxima en planta de dos-cents cinquanta (250) per dos-cents cinquanta (250) centímetres i una altura de coronació inferior a tres-cents cinquanta (350) centímetres. La utilització de la reculada per porteries, molls de càrrega o depòsits, haurà de fer-se en consonància amb el respecte al tractament d'espais lliures.  
El vial de 24 m haurà de deixar-se lliure d'elements, no podran fer-se recreixements respecte de la rasant del vial, ni ocupar el terreny reculat amb casetes, depòsits, marquesines i altres. [?]»  
Per tot l'anterior, l'òrgan ambiental i territorial municipal considera justificada una modificació de la redacció dels punts «b) Tipologia» «d) Edificabilitat neta» «e) la seua separació a límits» «f) la seua separació a vials» inclosos en el capítol «3.3.2. Edificació industrial» de les normes urbanístiques del Pla parcial sector industrial B, de manera que s'assemble més a les estipulacions de la resta de sectors industrials del municipi, s'homogeneïtzen criteris i es facilite el procés constructiu.  
  
La modificació plantejada afecta exclusivament els paràmetres edificatoris de l'ordenació detallada, concretament els seus límits de parcel·la.  
Justificació de la proposta  
Quant a la justificació, en el propi document inicial estratègic s'arreplega:  
«[...]  
2.1. Justificació de la disposició transitòria II de la LOTUP, innecessitat d'adaptació del planejament general.  
Als efectes del que preveu la disposició transitòria segona de la LOTUP, en la modificació puntual proposada no es modifiquen plans, ni estàndards urbanístics, per tant, no s'incorporarà la nova nomenclatura que utilitza la LOTUP en l'àmbit de la present modificació.  
  
S'informa de la innecesitat de l'adaptació del planejament vigent en el municipi de Daimús.  
2.2. Justificació paràmetres de la xarxa primària.  
La modificació proposada no afecta els paràmetres de la xarxa primària. La modificació plantejada no suposa l'adopció de nous criteris respecte a l'estructura general i orgànica del territori. No modifica determinacions de l'ordenació estructural del planejament.  
2.3. Justificació paràmetres de la xarxa secundària.  
En relació amb l'article 19.3 de la LOTUP, l'ordenació detallada desenvolupa i concreta l'ordenació estructural, regulant l'ús detallat del sòl i l'edificació.  
La modificació proposada és una modificació de l'ordenació detallada, encara que no es modifica l'ordenació geomètrica de les illes, ni els paràmetres generals de l'edificació plantejats en el pla parcial per al tipus de sòl afectat, només es concreten les seues determinacions respecte a la separació a límits i vials de l'edificació industrial.  
  
La modificació plantejada no suposa un increment de l'edificabilitat, no s'altera l'aprofitament tipus i per tant no fa falta la modificació dels estàndards urbanístics existents.  
2.4. Justificació de l'article 63.3 Llei 5/2014 LOTUP.  
La modificació puntual proposada afecta exclusivament les ordenances d'edificació, no afecta l'equilibri del planejament vigent entre les dotacions públiques i l'aprofitament lucratiu.  
La modificació plantejada no suposa modificació o alteració dels criteris de qualitat, capacitat i idoneïtat exigits segons l'annex IV de la LOTUP.  
2.5. Suspensió de llicències.  
Segons l'article 64 de la LOTUP, els ajuntaments podran acordar la suspensió de la tramitació i de l'atorgament de les llicències de parcel·lació de terrenys, edificació i demolició, per a àmbits determinats, a fi de facilitar l'estudi o reforma de l'ordenació urbanística.  
Amb ocasió de l'exposició al públic de la present modificació puntual ordenances del Pla parcial sector B industrial del municipi de Daimús es proposa la suspensió de llicències en el seu àmbit.  
2.6. Fitxa de zona i fitxa de gestió.  
En el cas de la modificació puntual ordenances del Pla parcial sector B Industrial del municipi de Daimús, no és necessària la redacció de fitxes de zona i de gestió, ja que no modifica paràmetres de la gestió i desenvolupament del dit pla parcial.  
[...]»  
  
5. Possibles efectes sobre el medi ambient  
No es produirà cap efecte sobre el medi ambient o sobre elements estratègics del territori.  
Així mateix, en el document inicial estratègic s'establix:  
«[...]  
La modificació plantejada no suposa l'adopció de nous criteris respecte a l'estructura general i orgànica del territori. No modifica determinacions de l'ordenació estructural del planejament i no té cap tipus d'efectes significatius sobre el medi ambient.  
No es modifica l'ordenació geomètrica de les illes, ni els paràmetres generals de l'edificació plantejats en el pla parcial per al tipus de sòl afectat, només es concreten les seues determinacions respecte a la separació a límits i vials de l'edificació industrial. És per tant una modificació de l'ordenació detallada.  
[...]»  
  
6. Consultes  
S'ha seguit el procediment per a consultes per un termini mínim de 20 dies hàbils establit en l'article 51.1 de la LOTUP en el que, tractant-se de modificacions referents a ordenació detallada, que únicament afecten una qüestió de normativa i de competències exclusivament locals, sense afectar les d'altres administracions públiques, tant les consultes com els informes s'han efectuat només als serveis tècnics municipals del propi Ajuntament.  
Com que no hi ha, d'altra banda, persones interessades concretes a les que s'haja hagut de sotmetre a consulta la documentació corresponent.  
I resultant que, després del dit tràmit de consultes, no s'han rebut informes ni al·legacions respecte d'això i, per tant, no s'ha requerit efectuar cap publicitat d'aquests.  
  
7. Valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII de la dita llei, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es referixen els articles 48.d i 51.1 de la LOTUP.  
L'Ajuntament de Daimús, mitjançant acord del Ple de l'Ajuntament, en data 8 de març de 2018, va disposar designar com a òrgan ambiental i territorial municipal del propi Ajuntament l'alcalde, de conformitat amb la reforma introduïda en la LOTUP per la Llei 10/2015, de 29 de desembre.  
Així mateix, en el document inicial estratègic s'establix:  
«[?]  
1.1. Legitimitat de la redacció i aprovació de la modificació.  
L'article 63 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, d'ara en avant LOTUP, establix el procediment que s'ha de seguir per a l'elaboració i tramitació de plans i programes:  
Article 63. Modificació dels plans i programes  
1. Els plans i programes es revisaran o modificaran pel procediment previst per a la seua aprovació o segons s'establisca en la seua normativa específica.  
2. Els plans parcials, els plans especials i els plans de reforma interior podran modificar determinacions del pla general estructural i del pla d'ordenació detallada, per a ajustar-les a l'anàlisi més detallada del territori propi de la seua escala, subjectant-se a les condicions següents:  
  
a) Si la modificació incidix en l'ordenació estructural i té, o pot tindre, efectes significatius sobre el medi ambient i el territori, perquè així ho determine l'òrgan ambiental i territorial en la preceptiva consulta, es tramitaran conforme al precedent capítol II.  
b) Si no necessiten avaluació ambiental o aquesta finalitza pel procediment simplificat amb un informe ambiental i territorial, es tramitaran conforme al precedent capítol III. No obstant això, hauran de complir les condicions vinculants que, si és el cas, haja imposat l'informe ambiental i territorial.  
3. Les noves solucions proposades hauran de mantindre l'equilibri del planejament vigent entre les dotacions públiques i l'aprofitament lucratiu, suplementant, si és el cas, la xarxa primària i la xarxa secundària de dotacions, de manera que complisquen amb els criteris de qualitat, capacitat i idoneïtat exigits segons l'annex IV d'aquesta llei.  
Es planteja amb aquest document una modificació de les actuals ordenances del Pla parcial sector B industrial del municipi de Daimús, concretament norma 3.3.2, edificació industrial, consistent en una nova redacció de les seues ordenances referent als límits de parcel·les respecte a les contigües i als vials.  
La modificació plantejada no suposa l'adopció de nous criteris respecte a l'estructura general i orgànica del territori. No modifica determinacions de l'ordenació estructural del planejament i no té cap tipus d'efectes significatius sobre el medi ambient.  
No es modifica l'ordenació geomètrica de les illes, ni els paràmetres generals de l'edificació plantejats en el pla parcial per al tipus de sòl afectat, només es concreten les seues determinacions respecte a la separació a límits i vials de l'edificació industrial. És per tant una modificació de l'ordenació detallada.  
[?]».  
Tenint en compte l'anterior, l'Ajuntament de Daimús, per mitjà de providència d'Alcaldia, de data 22 d'agost de 2018, per la qual s'admet a tràmit el document d'inici, va disposar tramitar l'avaluació ambiental i territorial estratègica pel procediment simplificat de l'article 46.3.a de la LOTUP. I quant als possibles efectes sobre el medi ambient, en el propi document inicial estratègic s'arreplega:  
«[?]  
5. Possibles efectes sobre el medi ambient i sobre els elements estratègics del territori.  
No es produirà cap efecte sobre el medi ambient o sobre elements estratègics del territori, diferents dels que pogueren existir i derivar de la normativa urbanística actual.  
Que en qualsevol cas i atés que es tracta de la regulació d'aspectes formals i funcionals de les parcel·les ja existents, entenem nuls [...]».  
  
En conseqüència, de la valoració efectuada pels serveis tècnics municipals del propi Ajuntament es conclou que les modificacions informe ambiental i territorial estratègic de la modificació puntual ordenances Pla parcial sector B industrial de les normes subsidiàries de planejament del municipi de Daimús, de les NNSS que es proposen, no presenten afeccions ni tenen efectes significatius sobre el medi ambient i el territori.  
  
8. Consideracions jurídiques  
L'avaluació ambiental i estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics.  
La dita directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana, establix en l'article 22.1 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
9. Òrgan competent  
L'Alcaldia de l'Ajuntament de Daimús és l'òrgan competent per a emetre l'informe ambiental i territorial estratègic a què es referix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
  
10. Resolució  
Segons establix l'article 51 de la LOTUP i considerant, d'acord amb els criteris de l'annex VIII de la mateixa llei, que la modificació puntual ordenances Pla parcial sector B industrial de les normes subsidiàries de planejament del municipi de Daimús, de les NNSS de planejament de Daimús avaluades s'incardinen sense problema en l'estratègia territorial de la Comunitat Valenciana, ja que els seus efectes són merament locals, sense cap transcendència en altres instruments de planificació territorial o sectorial del municipi; i que no tenen efectes significatius sobre el medi ambient i el territori, i se sotmeten al procediment d'avaluació ambiental i territorial estratègica simplificat.  
  
D'acord amb el que s'ha exposat, resolc:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègic d'informe ambiental i territorial estratègic de la modificació puntual ordenances Pla parcial sector B industrial de les normes subsidiàries de planejament del municipi de Daimús, la modificació puntual de les normes subsidiàries de planejament de Daimús, d'acord amb els criteris de l'annex VIII de la LOTUP, per no tindre efectes significatius sobre el medi ambient, i corresponent continuar la tramitació de les modificacions de les normes subsidiàries, conforme a l'article 51 de la LOTUP i el capítol III del títol III del llibre I de la mateixa llei (art. 57 i concordants).  
  
Segon. Comunicar la present resolució al Ple de la corporació, com a òrgan substantiu, als efectes de continuar el procediment d'aprovació de la modificació puntual de les normes subsidiàries, conforme al capítol següent de la LOTUP.  
  
Tercer. Fer saber als interessats que contra la present resolució, atés que no és un acte definitiu en via administrativa, no es pot interposar cap recurs, sense perjudici del que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa davant de l'acte, si és el cas, d'aprovació del pla o programa.  
  
Quart. Publicar aquesta resolució en el Diari Oficial de la Generalitat Valenciana per un termini de 45 dies a comptar des de l'endemà de la publicació.  
  
Cinqué. De conformitat amb l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del pla o programa (o de modificació d'aquest, com és en aquest cas).»  
  
Durant el període d'exposició pública, l'expedient podrà ser examinat per qualsevol interessat en les dependències municipals i en la web htpp://ajuntamentdaimus.sedelectronica.es  
  
Daimús, 24 d'agost de 2018.- L'alcalde: Francisco Javier Planes Planes.